**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2020. szeptember 22-i ülésére**

**Javaslat muzeális könyvtári dokumentumok nyilvántartásból**

**történő kivezetésére**

A Berzsenyi Dániel Megyei Hatókörű Városi Könyvtár 2003. évben végzett teljes állományellenőrzése során megállapításra került az alábbi hét muzeális könyvtári dokumentum hiánya. Ezt feljegyzés formájában rögzítették, azonban további intézkedés azóta nem történt az ügyben.

1. Firmianus, P.: Gyges Gallus, 1663-1665.

Ltsz.: 106.361

becsület ár: 30€ ~10.000,- Ft

1. Silius Italicus: De bello Punico secundo, 1695.

Ltsz.: 97.493

becsült ár: 500 US$ ~ 163.000,- Ft

1. Boetzius, A.M.S: 5. Könyvei…., 1766.

Ltsz.: 99.066

becsült ár: 90€ ~31.500,- Ft

1. Schröder, Wilhelm von: Fürstliche Schatz-und…, 1744.

Ltsz.: 99.055

becsült ár: 950€ ~332.500,- Ft

1. Neue Alchymistische Bibliothek…, 1773-1774.

Ltsz.: 99.708

becsült ár: 2.250€ ~780.000,-

1. Corenus, Jacobus: Clypeus patientiae…, 1627.

Ltsz.: 106.422

becsült ár: 390€ ~136.000,- Ft

1. Svatics Ignátz, Csécsenyi: A magyarok felséges tzimere, 1796.

Ltsz.: 97.5016

becsült ár: 28.000,- Ft

A Könyvtár jelenlegi igazgatója 2020. évben elrendelte a muzeális könyvtári állomány leltározását. Az erről készített jegyzőkönyv értelmében a hét kötet továbbra is hiányként jelentkezik, ezért megkezdte a nyilvántartásból történő kivezetéshez szükséges eljárást, amelyet a muzeális könyvtári dokumentumok nyilvántartását felügyelő Országos Széchényi Könyvtár Muzeális Könyvtári Dokumentumok Nyilvántartása Irodájával (a továbbiakban: OSZK) egyeztetett.

Tekintettel arra, hogy a könyvtár két alkalommal is költözött, feltételezhető, hogy ezek következtében semmisülhettek meg a kötetek.

Az OSZK biztosította a Könyvtárt arról, hogy a könyvtárszakmai szempontoknak megfelelően jártak el, továbbá ígéretet tett arra, hogy figyelemmel kísérik az aukciókat. A kötetek esetleges felbukkanása esetén megteszik a szükséges intézkedéseket.

Fentiek okán a szóban forgó dokumentumok nyilvántartását rendezni szükséges, amelyhez a Könyvtár a fenntartó Önkormányzat jóváhagyását kéri.

A muzeális könyvtári dokumentumok kezelésével és nyilvántartásával kapcsolatos szabályokról szóló 22/2005. (VII.18.) NKÖM rendelet 6.§ (1) bekezdése kimondja, hogy muzeális dokumentumot az állomány-nyilvántartásból akkor lehet törölni, ha közgyűjteménybe kerül, vagy megsemmisült. A 6.§ (2) bekezdése értelmében megsemmisülés esetén törölhető az állományból, de ahhoz a fenntartó egyetértése szükséges, továbbá a törlést megelőzően a fenntartónak a kár értéke és a felelősség megállapítása céljából vizsgálatot kell lefolytatnia, valamint a megtett intézkedésről jegyzőkönyvet kell felvennie, amit a muzeális dokumentumok nyilvántartásához kell csatolni.

Az Egészségügyi, Kulturális és Köznevelési Iroda a jogszabálynak megfelelő eljárást lefolytatta, és a vizsgálat során megállapította, hogy a dokumentumok eltűnésével kapcsolatos felelősség az eltelt hosszú időre tekintettel konkrét személyre nem vezethető vissza.

Fentieket figyelembe véve megállapítható, hogy a kötetek nyilvántartásból történő kivezetésének szakmai akadálya nincsen, így javasolt a fenntartó részéről a jóváhagyás megadása.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2020. szeptember „ ”**

**/: Horváth Soma :/**

**HATÁROZATI JAVASLAT**

**…/2020. (IX.22.) KOCB számú határozat**

A Kulturális, Oktatási és Civil Bizottság a „Javaslat muzeális könyvtári dokumentumok nyilvántartásból történő kivezetésére” szóló előterjesztést megtárgyalja, és javasolja a Közgyűlésnek, hogy a Berzsenyi Dániel Megyei Hatókörű Városi Könyvtár állományából az alábbi hét dokumentum törlésre kerüljön.

1. Firmianus, P.: Gyges Gallus, 1663-1665.

Ltsz.: 106.361

becsült ár: 30€ ~10.000,- Ft

1. Silius Italicus: De bello Punico secundo, 1695.

Ltsz.: 97.493

becsült ár: 500 US$ ~ 163.000,- Ft

1. Boetzius, A.M.S: 5. Könyvei…., 1766.

Ltsz.: 99.066

becsült ár: 90€ ~31.500,- Ft

1. Schröder, Wilhelm von: Fürstliche Schatz-und…, 1744.

Ltsz.: 99.055

becsült ár: 950€ ~332.500,- Ft

1. Neue Alchymistische Bibliothek…, 1773-1774.

Ltsz.: 99.708

becsült ár: 2.250€ ~780.000,-

1. Corenus, Jacobus: Clypeus patientiae…, 1627.

Ltsz.: 106.422

becsült ár: 390€ ~136.000,- Ft

1. Svatics Ignátz, Csécsenyi: A magyarok felséges tzimere, 1796.

Ltsz.: 97.5016

becsült ár: 28.000,- Ft

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Baráthné Molnár Mónika, a Berzsenyi Dániel Megyei Hatókörű Városi Könyvtár igazgatója,)

**Határidő:** 2020. szeptember 24.